CELEX: 32007R1040
Language: hr
Date: 2007-09-10 00:00:00
Title: Uredba Komisije (EZ) br. 1040/2007 od 10. rujna 2007. o odobravanju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Melon du Quercy (ZOZP))

03/Sv. 013
            
            
               HR
            
            
               Službeni list Europske unije
            
            
               255
            
         32007R1040
   
               L 238/29
            
            
               SLUŽBENI LIST EUROPSKE UNIJE
            
            
               10.09.2007.
            
         
      UREDBA KOMISIJE (EZ) br. 1040/2007
   od 10. rujna 2007.
   o odobravanju manjih izmjena u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Melon du Quercy (ZOZP))
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Uredbu Vijeća (EEZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 9. stavak 2. drugu rečenicu,
   budući da:
   
               (1)
            
            
               U skladu s prvim podstavkom članka 9. stavka 1. i člankom 17. stavkom 2. Uredbe (EZ) br. 510/2006, Komisija je razmotrila zahtjev Francuske za odobrenje izmjene specifikacije zaštićene oznake izvornosti „Melon du Quercy” registrirane Uredbom Komisije (EZ) br. 1165/2004 (2).
            
         
               (2)
            
            
               Ovaj je zahtjev podnesen u svrhu izmjene specifikacije vezano uz naziv općina uključenih u zemljopisno područje za „Melon du Quercy”, budući da je greškom s popisa izostavljeno pet općina pri prijepisu naziva kantona i općina sa zemljopisne karte.
            
         
               (3)
            
            
               Komisija je razmotrila dotičnu izmjenu i odlučila da je opravdana. Budući da je to manja izmjena, u skladu s člankom 9. Uredbe (EZ) br. 510/2006, Komisija je može usvojiti bez primjene postupka utvrđenog člancima 5., 6. i 7. te Uredbe,
            
         DONIJELA JE OVU UREDBU:
   Članak 1.
   Ovim se mijenja specifikacija za oznaku zemljopisnog podrijetla „Melon du Quercy” u skladu s Prilogom I. ovoj Uredbi.
   Članak 2.
   Sažetak glavnih elemenata specifikacije naveden je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. rujna 2007.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 93. 31.3.2006., str. 12. Uredba kako je izmijenjena Uredbom Komisije (EZ) br. 952/2007 (SL L 210, 10.8.2007., str. 26.).
   
      (2)  SL L 224, 25.6.2004., str. 16.
   PRILOG I.
   Usvojene su sljedeće izmjene specifikacije za zaštićenu oznaku zemljopisnog podrijetla „Melon du Quercy” (Francuska):
   „Zemljopisno područje”:
   u stavku koji počinje riječima „Sljedeći kantoni”
   
               —
            
            
               u prvoj alineji „U Tarn et Garonne”, u drugoj podalineji
               
                           —
                        
                        
                           „Canton de Valence d’Agen”
                           dodaje se naziv sljedeće općine:
                           „Perville”
                        
                     
         
               —
            
            
               u drugoj alineji, „U Lot-u”,
               dodaje se četvrta podalineja s nazivima sljedećih općina:
               
                           —
                        
                        
                           
                              Canton de Cahors Sud: „Labastide-Marnhac”, „Le Montat”
                        
                     
         
               —
            
            
               u drugoj alineji, „U Lot-u”,
               
                           —
                        
                        
                           podalineja Canton de Luzech,
                           dodaje se naziv sljedeće općine:
                           „Cambayrac”
                        
                     
                           —
                        
                        
                           podalineja Canton de Puy l’Evêque,
                           dodaje se naziv sljedeće općine:
                           „Floressas”.
                        
                     
         PRILOG II.
   
      SAŽETAK
   
   Uredba Vijeća (EZ) br. 510/2006 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda
   
      „MELON DU QUERCY”
   
   
      EZ br.: FR/(ZOZP)/105/0086/30.12.2005.
   
   
      ZOI ( ) ZOZP (X)
   
   U ovom sažetku navedeni su glavni elementi specifikacije proizvoda u informativne svrhe.
   1.   Odgovorna uprava u državi članici:
   
   
               Naziv
            
            
               :
            
            
               Institut National des Appellations d’Origine
            
         
               Adresa
            
            
               :
            
            
               51, rue d’Anjou — F-75008 Pariz
            
         
               Tel.
            
            
               :
            
            
               (33) 153 89 80 00
            
         
               Faks
            
            
               :
            
            
               (33) 142 25 57 97
            
         
               E-pošta
            
            
               :
            
            
               info@inao.gouv.fr
            
         2.   Skupina:
   
   
               Naziv
            
            
               :
            
            
               Syndicat Interprofessionnel du Melon du Quercy
            
         
               Adresa
            
            
               :
            
            
               29, avenue du Général-de-Gaulle — F-46170 Castelnau-Montratier
            
         
               Tel.
            
            
               :
            
            
               (33) (0)5 65 21 96 83
            
         
               Faks
            
            
               :
            
            
               (33) (0)5 65 21 88 15
            
         
               E-pošta
            
            
               :
            
            
               melon-du-quercy@wanadoo.fr
            
         
               Sastav
            
            
               :
            
            
               Proizvođači/prerađivači (X) ostali ( )
            
         3.   Vrsta proizvoda:
   
   
               Razred 1.6.
            
            
               –
            
            
               Voće, povrće i žitarice, u prirodnom stanju ili prerađeni
            
         4.   Specifikacija:
   
   (sažetak zahtjeva u skladu s člankom 4. stavkom 2. Uredbe (EZ) br. 510/2006)
   4.1.   Naziv:
   
   „Melon du Quercy”
   4.2.   Opis:
   
   Dinja glatke ili mrežasto sivo/zelene ili žute kore i narančastog mesa. Težina: od 450 grama do 1 300 grama i više.
   4.3.   Zemljopisno područje:
   
   Područje ZOZP Melon du Quercy obuhvaća:
   
                
            
            
               sljedeće kantone:
               
                           —
                        
                        
                           U Tarn et Garonne: Bourg-de-Visa, Caussade, Lafrançaise, Lauzerte, Moissac, Molières, Montaigu-de-Quercy, Monpezat-de-Quercy, Monclar-de-Quercy, Négrepolisse, Villebrumier, Montauban.
                        
                     
                           —
                        
                        
                           U Lot-u: Castelnau-Montratier, Montcuq, Lalbenque.
                        
                     
                           —
                        
                        
                           U Lot et Garonne: Tournon, Penne, Beauville, Puymirol.
                        
                     
         
                
            
            
               Općine u sljedećim kantonima:
               
                           —
                        
                        
                           U Tarn et Garonne:
                           
                                       —
                                    
                                    
                                       Canton de Caylus: Mouillac.
                                    
                                 
                                       —
                                    
                                    
                                       Canton de Valence d’Agen: Castelsagrat, Goudouville, Saint-Clair, Gasque, Montjoi, Perville, Pommevic, Valence d’Agen.
                                    
                                 
                     
                           —
                        
                        
                           U Lot-u:
                           
                                       —
                                    
                                    
                                       Canton de Cahors Sud: Labastide-Marnhac, Le Montat
                                    
                                 
                                       —
                                    
                                    
                                       Canton de Limogne: Concots.
                                    
                                 
                                       —
                                    
                                    
                                       Canton de Luzech: Cambayrac, Carnac Rouffiac, Villesèque, Sauzet.
                                    
                                 
                                       —
                                    
                                    
                                       Canton de Puy l’Évêque: Floressas, Lacapelle Cabanac, Sérignac, Mauroux.
                                    
                                 
                     
         4.4.   Dokaz izvornosti:
   
   Melon du Quercy proizvodi se u Quercyju od XVI. stoljeća. Proizvodnja je naglo porasla 1930. kad su povećane površine na kojima se uzgaja, a dinja se pojavila na lokalnim tržnicama. Proizvodnja je ponovno porasla između 1940. i 1945 godine. Od 1960. zbog izvoza proizvodnja se dalje povećava.
   Danas Melon du Quercy ima potvrđenu reputaciju, a niz obilježja sam po sebi potvrđuje važnost uske povezanosti proizvoda s tim područjem.
   Početkom svake poslovne godine, stručnjaci koje odobrava certifikacijsko tijelo odobravaju uzgojne parcele svakog uzgajivača (zemljopisno područje i prihvatljivost tla). Svaka parcela se unosi u registar uzgoja dinje Melon du Quercy: općina, katastarski odjel, katastarski broj, te područje u arima.
   Jedna kopija s podacima ostaje u registru uzgoja uzgajivača, druga se dostavlja centrali za pakiranje voća, a treća „Syndicat Interprofessionnel du Melon du Quercy” (Strukovnom udruženju).
   Za svaku seriju isporučenu centrali za pakiranje utvrđuje se i registrira ime uzgajivača, sorta i parcela. Centrala za pakiranje objedinjuje serije voća nekoliko uzgajivača. Certificirane se serije odvajaju od necertificiranih serija pri ulasku u centralu za pakiranje te se odvojeno pakiraju, označavaju i prodaju.
   4.5.   Metoda proizvodnje:
   
   Dinje se uzgajaju od odabranih sorti. Ubiru se posve zrele i svakoga dana, po mogućnosti prije 13.00 sati. Potom se stavljaju u jednom sloju jedna uz drugu, ali ne preblizu stisnute, na drvene podloge ili u plastične sanduke.
   Nakon što se uberu prekrivaju se i zaštićuju od sunca i vremenskih nepogoda te se istog dana prevoze do centrale za pakiranje. Dinje se potom pregledavaju i odobravaju na temelju njihovoga izgleda i sadržaja šećera. Razvrstavaju se i gradiraju prema veličini te pakiraju na podloge, umotane u mjehurasti omot i/ili u papir, ovisno o njihovoj težini i boji.
   4.6.   Povezanost:
   
   Poseban preduvjet područja Quercy za uzgoj dinje je njegovo tlo i klimatski uvjeti. Tipična klima s čestim promjenama oceanskih (svježih i vlažnih) i sredozemnih (toplih i suhih) strujanja uvjetuje velike dnevne temperaturne razlike omogućavajući biljkama idealne uzgojne uvjete (toplinu i vlagu).
   Drugi je čimbenik vapnenasto-glinasti sastav tla. Glinasti je dio u osnovi od ilita i montmorilonita, koji zadržavaju kalij, te tako osiguravaju redovitu opskrbu biljke tim mineralom. To dinji daje posebnu aromu i jedinstvena svojstva. Tlo dobro zadržava vlagu omogućavajući biljci redovitu opskrbu vodom.
   4.7.   Kontrolno tijelo
   
   
               Naziv
            
            
               :
            
            
               Qualisud
            
         
               Adresa
            
            
               :
            
            
               15, avenue de Bayonne — F-40500 Saint-Sever
            
         
               Tel.
            
            
               :
            
            
               (33) (0)558 06 53 30
            
         
               Faks
            
            
               :
            
            
               (33) (0)562 88 13 91
            
         
               E-pošta
            
            
               :
            
            
               qualisud@wanadoo.fr
            
         4.8.   Označivanje:
   
   
               —
            
            
               Naziv proizvoda: Melon du Quercy
            
         
               —
            
            
               Certificirana svojstva: uzgaja se u području Quercy, ubire se posve zrela.